У мінулым нумары “К” мы паведамлялі ўжо пра тое, што правядзенне пад эгідай Нацыянальнай камісіі па справах ЮНЕСКО “круглага стала” “Пытанні ўсебаковай аховы нематэрыяльнай культурнай спадчыны ў Рэспубліцы Беларусь” выклікала вялікую цікавасць як з боку спецыялістаў у сферы гісторыка-культурнай спадчыны і народнага мастацтва, так і з боку сродкаў масавай інфармацыі. У гэтым мерапрыемстве ўзялі ўдзел члены Пастаяннай камісіі Палаты прадстаўнікоў Нацыянальнага сходу краіны па адукацыі, культуры, навуцы і навукова-тэхнічным прагрэсе, прадстаўнікі Міністэрства культуры РБ, Беларускага камітэта Міжнароднага савета музеяў “ІСОМ”, Інстытута дзяржавы і права НАНБ, Інстытута нацыянальнай бяспекі.